《题正仲真游园》
宋代·舒岳祥

借问真游趣，华胥路不赊。
青黄随涧柳，红白任岩花。
适意弦歌鸟，无私鼓吹蛙。
秋风榛子熟，撒雹散林鸦。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。